กรมฝนหลวงและการบินเกษตร  เดินหน้าปฏิบัติการฝนหลวงช่วยภัยแล้งภาคตะวันออกเฉียงเหนือ พร้อมเร่งเติมน้ำ 8 เขื่อนใหญ่ในพื้นที่ภาคตะวันออกเฉียงเหนือ
กรมฝนหลวงและการบินเกษตร  เดินหน้าปฏิบัติการฝนหลวงช่วยภัยแล้งภาคตะวันออกเฉียงเหนือ พร้อมเร่งเติมน้ำ 8 เขื่อนใหญ่ในพื้นที่ภาคตะวันออกเฉียงเหนือ นายสุรสีห์ กิตติมณฑล อธิบดีกรมฝนหลวงและการบินเกษตร เปิดเผยว่า ในขณะนี้ที่ประเทศไทยในหลายพื้นที่กำลังประสบกับปัญหาฝนทิ้งช่วง โดยเฉพาะในพื้นที่ภาคตะวันออกเฉียงเหนือ ส่งผลให้เกิดปัญหาภัยแล้งและพื้นที่การเกษตรขาดแคลนน้ำ ดังนั้นกรมฝนหลวงและการบินเกษตร จึงได้วางแผนแก้ไขปัญหาภัยแล้งจากฝนทิ้งช่วงอย่างเร่งด่วน โดยหน่วยปฏิบัติการฝนหลวงในพื้นที่ภาคตะวันออกเฉียงเหนือมี จำนวน 4 หน่วยปฏิบัติการ ได้แก่ จังหวัดขอนแก่น, จังหวัดสุรินทร์, จังหวัดอุบลราชธานี, และจังหวัดนครราชสีมา ซึ่งที่ผ่านกรมฝนหลวงฯได้ขึ้นบินปฏิบัติการทั้ง 4 หน่วย ในพื้นที่ภาคตะวันออกเฉียงเหนือ ทำให้มีปริมาณฝนตกหลายพื้นที่ สามารถบรรเทาความเดือดร้อนให้กับเกษตรกรและลดปัญหาฝนทิ้งช่วงได้ ทำให้พื้นที่การเกษตร อาทิ นาข้าว มันสำปะหลัง อ้อย และพืชผลผลิตอื่นๆ ทำให้ฟื้นตัวกลับมาได้เป็นจำนวนมาก สำหรับปฏิบัติการเติมน้ำในเขื่อน กรมฝนหลวงและการบินเกษตรยังเดินหน้าเติมน้ำใน 8 เขื่อนขนาดใหญ่ในพื้นที่ภาคตะวันออกเฉียงเหนือ อาทิ เขื่อนอุบลรัตน์ เขื่อนห้วยหลวง  เขื่อนลำนางรอง  เขื่อนลำมูลบน เขื่อนลำปลายมาศ เขื่อลำแซะ เขื่อนลำปาว และเขื่อนลำพระเพลิง เขื่อนขนาดกลางอีก 11 เขื่อนที่ได้ดำเนินการปฏิบัติการเติมน้ำไปบ้างแล้ว//เสียง//อย่างไรก็ตามปฏิบัติการเติมน้ำในเขื่อนกรมฝนหลวงและการบินเกษตรได้วางแผนแก้ไขปัญหาภัยแล้งจากฝนทิ้งช่วงอย่างเร่งด่วน เพื่อให้เกิดความเสียหายกับพี่น้องเกษตรกรให้น้อยที่สุด นอกจากนี้ อธิบดีกรมฝนหลวงและการบินเกษตร ยังกล่าวอีกว่า นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มีความห่วงใยปัญหาฝนทิ้งช่วง โดยในวันนี้ (31 ก.ค. 62) ได้ลงพื้นที่เดินทางตรวจปัญหาภัยแล้งในพื้นที่อีสานตอนบน ที่ จ.สุรินทร์ ซึ่งเป็นพื้นที่เพาะปลูกข้าวหอมมะลิ ในทุ่งกุลาร้องไห้ ที่เกษตรกรได้รับความเดือดร้อนจากฝนทิ้งช่วง ทำให้นาข้าวได้รับความเสียหายจำนวนมาก และลงพื้นที่ติดตามปฏิบัติการเติมน้ำอ่างเก็บน้ำห้วยเสนงที่มีปริมาณน้ำน้อยมาก พร้อมเตรียมการให้ความช่วยเหลือเกษตรกรจากปัญหาภัยแล้งโดยเร่งด่วน